Diari Oficial de la Generalitat Valenciana


Sumari del DOGV 6112, del 29-09-2009 (2009/10459)

RESOLUCIÓ de 10 de setembre de 2009, de la direcció general de Patrimoni Cultural Valencià, per la qual es modifica un dels tretze adjudicataris de les ajudes per a actuacions de restauració i conservació de pintura mural.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10313


Data del document
:   10-09-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * administració local
    * societat sense fins de lucre
    * protecció del patrimoni
    * pintura
    * arqueologia
    * ajuda pública
    * suport econòmic

RESOLUCIÓ de 10 de setembre de 2009, de la direcció general de Patrimoni Cultural Valencià, per la qual es modifica un dels tretze adjudicataris de les ajudes per a actuacions de restauració i conservació de pintura mural. [2009/10885]  
Per l'Orde de 23 de març de 2009 de la Conselleria de Cultura i Esport (DOCV núm. 6.021, de 26 de juny de 2009) es van convocar ajudes per a actuacions de restauració i conservació de pintura mural. L'import total de les ajudes és de 188.461,55 euros, que ha de ser satisfet a càrrec de la línia pressupostària T4442000 del programa 95.29.83.355.20.2 del pressupost de la Generalitat per al 2009.  
Finalitzat el termini de presentació de sol·licituds de correcció de les deficiències, es va constituir el 31 de juliol passat la comissió avaluadora, segons establix la base sisena de l'annex I de la l'orde esmentada, la qual va elevar a esta direcció general la proposta corresponent.  
Posteriorment, en virtut de la delegació efectuada per la consellera de Cultura i Esport en la disposició addicional única de la l'orde mencionada, la directora general, Paz Olmos Peris, mitjançant una resolució del 25 d'agost de 2009, de la Direcció General de Patrimoni Cultural Valencià (DOCV núm. 6.091, de 31/08/2009), va resoldre concedir tretze ajudes per a l'actuació de restauració i conservació de pintura mural als projectes d'intervenció indicats en l'annex I de la dita resolució.  
Amb data 3 de setembre de 2009, el Sr. Enric Cuñat Sesé, en representació de l'alcaldia d'Alfara del Patriarca (València), va renunciar expressament, per escrit, a l'ajuda atorgada per al projecte d'intervenció de «les pintures murals del Palau de la Senyoria d'Alfara del Patriarca».  
Per tant, en virtut de la delegació feta per la consellera de Cultura i Esport mencionada anteriorment, resolc:  
Primer  
Acceptar la renúncia de l'alcalde d'Alfara del Patriarca, Enric Cuñat Sesé, a la subvenció concedida per a «la restauració de les pintures murals de la sala de la 2ª planta de la torre del Palau de la Senyoria» d'Alfara del Patriarca, per l'import que indica la Resolució de 25 d'agost de 2009.  
Segon  
Adjudicar, en aplicación de la base setena de l'orde mencionada, una ajuda per un import de 14.497 € al projecte d'intervenció millor situat en la borsa de reserva, presentat per Salvador Jesús Corbí Vidagañ i corresponent a la pintura mural titulada «El mannà», situada a la part superior del mur dels peus de la nau de l'església parroquial de Sant Jaume Apòstol d'Algemesí (València), amb CIF núm. G-5287412-A.  
Tercer  
Autoritzar patrimonialment el projecte d'intervenció corresponent a la nova adjudicació concedida per a actuacions de restauració i conservació de pintura mural que s'indica en el segon punt de la present resolució, d'acord amb el que disposa l'article 41 de la Llei 5/2007, de 9 de febrer, de la Generalitat, de Modificació de la Llei 4/1998, d'11 de juny, del Patrimoni Cultural Valencià.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport, en el termini d'un mes a comptar des de l'endemà de la publicació, a excepció de les administracions públiques, que no poden interposar recurs en la via administrativa, de conformitat amb el que establix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què està obligada en els termes de l'article mencionat.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
Tot això sense perjuí que s'utilitze qualsevol altra via que es considere oportuna.  
València, 10 de setembre de 2009.- La directora general de Patrimoni Cultural Valencià: Paz Olmos Peris.